Զինաիդա Տուրչինա

**Զինաիդա Միխայիլի Տուրչինա** ( , ծնյալ  *Ստոլիտենկո*. ), ուկրաինացի նախկին ձեռնագնդորդուհի։ Մարզվելով իր ամուսնու՝ Իգոր Տուրչինի ղեկավարությամբ, Խորհրդային Միության հավաքականի կազմում 1973-1988 թվականներին մասնակցել է բոլոր խոշոր միջազգային մրցաշարերին, բացառությամբ ԽՍՀՄ-ի կողմից բոյկոտված 1984 թվականի ամառային օլիմպիական խաղերի, նվաճել է երեք օլիմպիական և աշխարհի չեմպիոնի հինգ ոսկե մեդալ։ 2000 թվականին ձեռքի գնդակի միջազգային ֆեդերացիան և մարզական լրագրողները նրան ճանաչել ու հռչակել են 20-րդ դարի լավագույն ձեռնագնդորդուհի։

Ստոլիտենկոյին 1959 թվականին ձեռքի գնդակի պարապմունքների է բերել  այդ ժամանակ արդեն որպես մարզիչ աշխատող Իգոր Տուրչինը, ով նրանից մեծ էր 10 տարով։ Վերջինս հետագայում գլխավորել է Կիևի Սպարտակ թիմը՝ 1962-1993 թվականներին և Խորհրդային Միության հավաքականը՝ 1973-1993 թվականներին։ Զինաիդան ամուսնացել է նրա հետ 1965 թվականին և փոխել ազգանունը՝ Ստոլիտենկոյից դառնալով Տուրչինա։ Նրանք ունեցել են մեկ դուստր՝ Նատալյան (ծնված 1971 թ.) և մեկ որդի՝ Միխայիլը (ծնված 1983 թ.): Նատալյան իր մոր հետ ձեռքի գնդակ է խաղացել Կիևի «Սպարտակում», իսկ Միխայիլը զբաղվել է բասկետբոլով։ 1993 թվականին՝ ամուսնու մահից հետո, Տուրչինան ստանձնել է նրա մարզչական պաշտոնները Կիևի «Սպարտակում» և Ուկրաինայի ազգային հավաքականում։ 1996 թվականին նա ավարտել է մարզչական կարիերան, սակայն մինչև օրս աշխատում է որպես Կիևի «Սպարտակի» մենեջեր։ 2002 թվականից նա ապրում է իր ընկերոջ՝ Վլադիմիրի հետ։

## Մարզական նվաճումներ
* 15px Օլիմպիական խաղերի ոսկե մեդալակիր (2)։ 1976, 1980
* 15px Աշխարհի առաջնության ոսկե մեդալակիր (2)։ 1982, 1986
* 15px Աշխարհի առաջնության արծաթե մեդալակիր (2)։ 1975, 1978
* 15px Օլիմպիական խաղերի բրոնզե մեդալակիր (1)։ 1988
* 15px Աշխարհի առաջնության բրոնզե մեդալակիր (1)։ 1973
* Պատկեր:Cup Winner.png Եվրոպայի չեմպիոնուհիների գավաթի խաղարկության հաղթող (13)։ 1970-1973, 1975, 1977, 1979, 1981, 1983, 1985-1988
* Պատկեր:Cup Finalist.png Եվրոպայի չեմպիոնուհիների գավաթի խաղարկության եզրափակիչի մասնակից (2)։ 1974, 1989
* Պատկեր:Cup Finalist.png Գավաթակիրների գավաթի խաղարկության եզրափակիչի մասնակից (1)։ 1991
* 15px ԽՍՀՄ առաջնության ոսկե մեդալակիր (20)։ 1969, 1970, 1971, 1972, 1973, 1974, 1975, 1976, 1977, 1978, 1979, 1980, 1981, 1982, 1983, 1984, 1985, 1986, 1987, 1988
* 15px ԽՍՀՄ առաջնության արծաթե մեդալակիր (2)։ 1990, 1991
* 15px ԽՍՀՄ առաջնության բրոնզե մեդալակիր (1)։ 1989
* 15px Ուկրաինայի չեմպիոնուհի (1)։ 1992

## Կառավարական պարգևներ
* Ուկրաինայի «Վաստակի հանար» III աստիճանի շքանշան
* Իշխանուհի Օլգայի շքամշան, 2009
* Իշխանուհի Օլգայի II աստիճանի շքամշան, 2002
* Իշխանուհի Օլգայի III աստիճանի շքամշան, 1997
* Կարմիր դրոշի 2 շքանշան
* Պատվո նշան շքանշան
* Ժողովուրդների բարեկամության շքանշան

## Ծանոթագրություններ

## Գրականություն
* 

## Արտաքին հղումներ
* Հարցազրույց Զինաիդա Տուրչինայի հետ // Газета по-українськи — № 316, 26.02.2007.
* Հարցազրույց Զինաիդա Տուրչինայի հետ 2009 թ. մայիսին 
* Տուրչինան Ուկրաինայի ձեռքի գնդակի ֆեդերացիայի կայքում
* Профіль гандболістки
* Օլիմպիական պրոֆիլը
* http://sport.ukrinform.ua/personalities/41132/
* Կիևի քաղաքային իշխանության պաշտոնական հարթակը

Կատեգորիա:1946 ծնունդներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ապրող անձինք
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ վաստակավոր մարզիչներ
Կատեգորիա:ԽՍՀՄ օլիմպիական չեմպիոններ
Կատեգորիա:Կիևի պատվավոր քաղաքացիներ
Կատեգորիա:Մարզուհիներ
Կատեգորիա:Պատվո շքանշանի ասպետներ (ԽՍՀՄ)